താലിബാന് വിസ്മയം വീണ്ടും! തൊടുപുഴയിലെ ജോസഫ് മാഷാകാന് ശ്രമിക്കരുത് എന്ന ഭീഷണി കത്തുമായി താലിബാന് അനുകൂലികള് ഫേസ്ബുക്ക് പോസ്റ്റിട്ടതിന് എം കെ മുനീറിന് നേരെ വധഭീഷണി കോഴിക്കോട്: താലിബാനെതിരെ ഫേസ്ബുക്ക് പോസ്റ്റിട്ടതിന് എംഎല്എ എം കെ മുനീറിന് നേരെ താലിബാന് അനുകൂലികളുടെ ഫേസ്ബുക്ക് പോസ്റ്റ് ഉടന് തന്നെ പിന്വലിക്കണമെന്നും താലിബാനെതിരെയുള്ള പോസ്റ്റ് ആയല്ല മുസ്ലീം വിരുദ്ധമായാണെന്നും. 24 മണിക്കൂറിനുള്ളില് പോസ്റ്റ് പിന്വലിച്ചില്ലെങ്കില് നിന്നെയും കുടുംബത്തേയും തീര്പ്പ് കല്പ്പിക്കുമെന്നുമാണ് ഭീഷണിക്കത്തില് പറയുന്നത്. തൊടുപുഴയിലെ ജോസഫ് മാഷാകാന് ശ്രമിക്കരുത് എന്ന താക്കീതും കത്തില് ഉന്നയിക്കുന്നുണ്ട്. ഓഗസ്റ്റ് 17നാണ് മനുഷ്യരെ വിഭജിക്കുന്ന ഹിംസാത്മക പ്രത്യയ ശാസ്ത്രമായ താലിബാനിസം എതിര്ക്കപപ്പെടേണ്ടതാണെന്ന തലക്കെട്ടുമായി എത്തിയ കുറിപ്പാണ് കത്തിനുള്ള പ്രകോപനമായത്. ഇന്ന് രാവിലെയാണ് ഇത്തരത്തില് കത്ത് ലഭിച്ചിരിക്കുന്നത്. കോഴിക്കോട് മെഡിക്കല് കോളേജിന് അടുത്ത പോസ്റ്റ് ചെയ്ത കത്ത് മുനീറിന് ലഭിച്ചത്. സംഭവവുമായി ബന്ധപ്പെട്ട് പോലീസില് പരാതി നല്കുമെന്നും മുനീര് അറിയിച്ചു. താലിബാന് ഒരു വിസ്മയം എന്ന പേരിലാണ് കത്ത് വന്നിരിക്കുന്നത്. പ്രവാചക വചനങ്ങള് തിരസ്കരിക്കാന് നടത്തുന്ന ശ്രമങ്ങളാണ്. പല ഘട്ടത്തിലും താന് ഇത് ആവര്ത്തിച്ചു. നമ്മുടെ സ്ത്രീകള് എങ്ങിനെ ജീവിക്കണമെന്ന് ഞങ്ങള് തീരുമാനിക്കും നിന്റെ തീരുമാനങ്ങള് നിന്റെ പുരയില് മതിയെന്നും ഭീഷണിയില് പറയുന്നു. ഈ കത്ത് കിട്ടി 24 മണിക്കൂറിനകം നീക്കം ചെയ്തില്ലെങ്കില് നിന്നെ മാത്രമല്ല നിന്റെ കുടുംബത്തേയും കൂടി തീര്പ്പ് കല്പ്പിക്കേണ്ടി വരും. ആര്എസ്എസ്ന്റെ വളര്ച്ചയ്ക്ക് എന്നും വളം ഇട്ട് കൊടുത്ത മതേതരവാദി ബഹറില് പോയി നമസ്കരിച്ചാലും ആര്എസ്എസിനെ വിശ്വസിക്കരുതെന്ന് പറഞ്ഞ പിതാവിനെ തള്ളിയ നിങ്ങള്ക്ക് മാപ്പില്ലെന്നും ഭീഷണിക്കത്തില് പറയുന്നു. വസേനയുടെ പരിപാടിയില് പങ്കെടുത്ത് നിലവിളക്ക് കൊളുത്തിയതും ശ്രീധരന് പിള്ളയുടെ പുസ്തക പ്രകാശനം നടത്തിയതും കണക്കില് ഉള്പ്പെടുത്തിയിട്ടുണ്ട്. ജോസഫ് മാഷാകാന് ശ്രമിക്കരുതെന്നും ജോസഫ് മാഷിന്റെ അവസ്ഥയുണ്ടാക്കരുതെന്നും കത്തില് പറയുന്നുണ്ട്.